Kamu bisa jelasin ke aku soal Ismail Said dalam bahasa melayu?

Dato' Haji Ismail @ Mansor bin Said merupakan ahli politik Barisan Nasional di Malaysia. Beliau dilahirkan pada 31 Ogos 1949 di Batu Rakit, Terengganu. Mendapat pendidikan menengah di Maktab Tentera DiRaja, Sungai Besi pada tahun 1966 sehingga 1969 dan kemudiannya melanjutkan pelajaran ke Universiti Malaya dalam jurusan Ekonomi.

Beliau menang bertanding dalam Pilihan Raya Umum Malaysia 1978 bagi kawasan Kemaman, negeri Terengganu. Beliau bertanding atas tiket parti Barisan Nasional mewakili parti UMNO. Ketika itu Perdana Menteri Malaysia ialah  Tun Hussein Onn dan Timbalan Perdana Menteri ialah Datuk Seri Dr Mahathir Mohamad.

Beliau menjadi ahli parlimen Kemaman sehingga tahun 1995. Beliau pernah dilantik menjadi Pengerusi MARA dari tahun 1987 sehingga 1990 sebelum dilantik menjadi Setiausaha Parlimen Kementerian Belia dan Sukan dari tahun 1990 sehingga 1995. Beliau pernah juga dilantik oleh Parlimen menjadi Pengerusi Jawatankuasa Kira-Kira Wang Negara dan berkhidmat dari tahun 1985 sehingga 1990.